- Amsterdami lepingu  jõustumisega asendas nõukogu Schengeni konventsiooni täitevkomitee. Vastavalt EÜ asutamislepingu IV jaotisele pidi nõukogu võtma viie aasta jooksul vastu ka meetmed "vabadusel, turvalisusel ja õigusel rajaneva ala järkjärguliseks rajamiseks" viisa-, varjupaiga-, sisserände- ja muu isikute vaba liikumisega seotud poliitika valdkonnas, tagamaks et liidu kodanikke ja kolmandate riikide kodanikke ei kontrollitaks sisepiiride ületamisel. Samuti on nõukogu vastutav selle eest, et sätestada standardmeetmed isikute  kontrollimiseks välispiiridel ning standardeeskirjad viisade väljastamiseks ja kolmandate riikide kodanikele liikmesriikide territooriumil reisimise vabaduse tagamiseks. Nõukogu keskendus neile teiseste õigusaktide kaasnevatele meetmetele oma 18. detsembri 1997. aasta resolutsioonis, millega seati paika prioriteedid.